CELEX: C2005/330/17
Language: sl
Date: 2005-12-24 00:00:00
Title: Zadeva C-375/05: Predlog za sprejem predhodne odločbe na podlagi sklepa Bundesverwaltungsgericht z dne  23. avgusta 2005  v zadevi Erhard Geuting proti Direktor der Landwirtschaftskammer Nordrhein-Westfalen.

24.12.2005   
            
            
               SL
            
            
               Uradni list Evropske unije
            
            
               C 330/9
            
         Predlog za sprejem predhodne odločbe na podlagi sklepa Bundesverwaltungsgericht z dne 23. avgusta 2005 v zadevi Erhard Geuting proti Direktor der Landwirtschaftskammer Nordrhein-Westfalen.
   (Zadeva C-375/05)
   (2005/C 330/17)
   Jezik postopka: nemščina
   Bundesverwaltungsgericht je s sklepom z dne 23. avgusta 2005 v zadevi Erhard Geuting proti Direktor der Landwirtschaftskammer Nordrhein-Westfalen, ki ga je sodno tajništvo prejelo dne 12. oktobra 2005, Sodišču Evropskih skupnosti predložil predlog za sprejem predhodne odločbe.
   Bundesverwaltungsgericht predlaga Sodišču, naj odloči o naslednjih vprašanjih:
   
               1.
            
            
               Glede razlage člena 4a(3)(ii) Uredbe Sveta (EGS) št. 805/68 z dne 27. junija 1968 (1), kot je bila spremenjena Uredba Sveta (EGS) št. 2066/92 z dne 30. junija 1992 (2):
               
                           a)
                        
                        
                           Ali je junica krava dojilja v smislu oddelka 1 Uredbe le takrat, če nadomesti kravo dojiljo, za katero je bil vložen premijski zahtevek?
                        
                     
                           b)
                        
                        
                           Ali je junica krava dojilja v smislu oddelka 1 Uredbe tudi takrat, če je v predhodnem tržnem letu nadomestila kravo dojiljo, za katero je bil vložen premijski zahtevek in je bilo zanjo mogoče pridobiti premijo?
                        
                     
                           c)
                        
                        
                           Ali je za junico, za katero je bil vložen premijski zahtevek, mogoče pridobiti premijo, če se je še pred iztekom roka za vložitev zahteve otelila?
                        
                     
         
               2.
            
            
               Sodišču se nazadnje postavijo še naslednja vprašanja v zvezi z razlago člena 33(2) in (4) Uredbe Komisije (EGS) št. 3886/92 z dne 23. decembra 1992 (3), v različici Uredbe Komisije (ES) št. 2311/96 z dne 2. decembra 1996 (4):
            
         
               a)
            
            
               Ali rejec ni izkoristil premijskih zahtevkov v tržnem letu tudi v primeru, če je sicer podal zahtevek za premijo, ki pa je bil zavrnjen, ker za te živali ni bilo mogoče pridobiti premije?
               Ali to velja tudi v primeru, če ne obstajajo indici za zlorabno vložitev vloge?
               Bi bilo to združljivo s skupnostnim načelom sorazmernosti?
            
         
               b)
            
            
               Ali se člen 33(2) Uredbe (EGS) št. 3886/92 razlaga tako, da se v primerih, kot je ta, ohranijo premijski zahtevki, ker gre za (utemeljeno in s predpisi skladno) izjemo?
            
         
               c)
            
            
               Ali se premijski zahtevki, ki so rejcu na podlagi člena 33(4) Uredbe (EGS) št. 3886/92 odvzeti, ker je v tržnem letu 1998 svoje premijske zahtevke izkoristil v višini več kot 70 %, vendar manj kot 90 %, po izteku dvoletnega izključitvenega obdobja preferenčno podelijo temu rejcu?
            
         
      (1)  UL L 148, str. 24.
   
      (2)  UL L 215, str. 49.
   
      (3)  UL L 391, str. 20.
   
      (4)  UL L 313, str. 9.